text: 100 prosent fokuseraðir upp á Pólland
text: #000001
text: Føroyski landsliðsvenjarin fokuserar bara upp á Pólland-dystin, men heldur ætlanin ikki, so mugu broytingar gerast við Moldova-dystinum í hyggju
text: #000002
text: Soleiðis tók føroyski landsliðsvenjarin, Håkan Ericson, til, tá hann og Gunnar Vatnhamar vórðu spurdir, um teir vóru til reiðar at møta pólska stjørnuframherjanum, Robert Lewandowski.
text: #000005
text: Eftir at fyrst at vera beindir henda vegin, og so hinvegin, so komu føroysku miðlarnir átta minuttir yvir tíðina til tíðindafundin á Narodowy-leikvøllinum í Varsjava, har føroyski landsliðsvenjarin og Gunnar Vatnhamar sótu og bíðaðu eftir føroysku miðlunum, so tíðindafundurin kundi byrja.
text: #000006
text: Håkan Ericson legði fyri við at siga, at føroyski hópurin hevði havt nakrar góðar dagar í Malmø, har landsliðshópurin hevur fyrireikað seg í nakrar dagar undan fráferðini til Póllands.
text: #000007
text: – Vit møta einum góðum liði á einum góðum leikvølli. Hetta verður ein góð roynd fyri mínar spælarar, sum fara við fullum fokusi til Póllands-dystin. Vit hava sæð, hvussu væl KÍ hevur gjørt tað úti í Evropa í summar, og tað skulu vit taka við á landsliðið eisini, sigur Håkan Ericson.
text: #000008
text: Hóast føroyska liðið er 100 prosent fokuserað til Póllands-dystin, so hevur føroyski landsliðsvenjarin ein plan B til reiðar.
text: #000009
text: – Vit hava lagt eina dystarætlan til hendan dystin, men miseydnast hendan ætlanin, so mugu vit nokk taka nøkur atlit við Moldova-dystin í hyggju, tí tað verður ein lagnudystur fyri okkum, greiðir hann frá.
text: #000010
text: Miðlarnir í Póllandi hava seinastu dagarnar skriva dúgliga um innanhýsis kreppuna í pólska hópinum undan dystinum móti Føroyum, eftir at pólski liðskiparin, Robert Lewandowski, í samrøðu tveir dagar undan pólsku landsliðssamlingini, hartaði sínar egnu spælarar fyri ikki at hava nóg stóra persónligheit á vøllinum, men hetta er ikki nakað, sum føroyski landsliðsvenjarin kann brúka til nakað.
text: #000011
text: – Eg eri gjørdur kunnigur um hetta her – um tvídráttin í pólska hópinum, men tað kunnu vit ikki brúka til nakað. Vit fokusera bara upp á okkum sjálvar. Pólski liðskiparin (Robert Lewandowski, red.) brúkar kanska hetta fyri at fáa eina reaktión frá sínum spælarum móti Føroyum, sigur Håkan Ericson.
text: #000012
text: FM1 hevur beinleiðis frásøgn frá dystinum, og frásøgumaður verður Rúni á Reynatrøð.
text: #000014
text: A-liðið í Stjórnini – politikkur á skák, diskar upp við góðum kjaki í dag kl. 17.10
text: #000015